—

Directiva 2008/68/CE a Parlamentului European și a Consiliului din 24 septembrie 2008 privind transportul interior de mărfuri periculoase (JO L 260, 30.9.2008, p. 13), astfel cum a fost modificată ultima dată prin Directiva 2012/45/UE a Comisiei din 3 decembrie 2012 (JO L 332, 4.12.2012, p. 18). În scopul prezentului acord, în Elveția se aplică următoarele derogări de la Directiva 2008/68/CE: 1. Transport rutier Derogări pentru Elveția în temeiul articolului 6 alineatul (2) litera (a) din Directiva 2008/68/CE din 24 septembrie 2008 privind transportul interior de mărfuri periculoase. RO - a - CH - 1 Obiectul: transportul de motorină și de păcură cu numărul ONU 1202, în cisterne. Trimitere la secțiunea I.1 din anexa I la prezenta directivă: punctele 1.1.3.6 și 6.8. Conținutul anexei la directivă: exceptări referitoare la cantitățile transportate per unitate de transport, reglementări cu privire la construcția cisternelor. Conținutul legislației naționale: cisternele care nu sunt construite în conformitate cu punctul 6.8, ci în conformitate cu legislația națională, care au capacitatea mai mică sau egală cu 1 210 l și care sunt folosite la transportului păcurii sau al motorinei cu numărul ONU 1202 pot beneficia de exceptările de la punctul 1.1.3.6 din ADR. Trimitere inițială la legislația națională: apendicele 1 punctul 1.1.3.6.3 litera (b) și punctul 6.14 din Ordonanța privind transportul rutier al mărfurilor periculoase (SDR; RS 741.621). Data expirării: 1 ianuarie 2017. RO - a - CH - 2 Obiectul: exceptare de la cerința de a deține un document de transport pentru anumite cantități de mărfuri periculoase, conform punctului 1.1.3.6. Trimitere la secțiunea I.1 din anexa I la prezenta directivă: punctele 1.1.3.6 și 5.4.1. Conținutul anexei la directivă: cerința de a deține un document de transport. Conținutul legislației naționale: transportul recipientelor goale necurățate utilizate în transportul de categoria 4 și al buteliilor de gaz goale sau pline pentru aparatele de respirat utilizate de serviciile de urgență sau ca echipamente de scufundat, în cantități care nu depășesc limitele stabilite la punctul 1.1.3.6 nu este supus obligației de a deține documentul de transport prevăzut la 5.4.1. Trimitere inițială la legislația națională: apendicele 1 punctul 1.1.3.6.3 litera (c) din Ordonanța privind transportul rutier al mărfurilor periculoase (SDR; RS 741.621). Data expirării: 1 ianuarie 2017. RO - a - CH - 3 Obiectul: transportul cisternelor goale necurățate de către societăți care prestează servicii de depozitare pentru lichidele periculoase pentru apă. Trimitere la secțiunea I.1 din anexa I la prezenta directivă: punctele 6.5, 6.8, 8.2 și 9. Conținutul anexei la directivă: construcția, echiparea și inspecția cisternelor și a vehiculelor; formarea conducătorilor auto. Conținutul legislației naționale: vehiculele și cisternele/recipientele goale necurățate, utilizate de societăți care prestează servicii de depozitare a lichidelor periculoase pentru apă în scopul confinării lichidelor în timp ce cisternele staționare stau în service nu sunt sub incidența reglementărilor referitoare la construcție, echipare și inspecție și nici a reglementărilor în materie de etichetare sau de identificare prin aplicarea plăcii portocalii prevăzute de ADR. Ele sunt reglementate de dispoziții speciale privind etichetarea și identificarea, iar conducătorul vehiculului nu este obligat să fi urmat cursurile de formare menționate la punctul 8.2. Trimitere inițială la legislația națională: apendicele 1 punctul 1.1.3.6.3.10 din Ordonanța privind transportul rutier al mărfurilor periculoase (SDR; RS 741.621). Data expirării: 1 ianuarie 2017. Derogări pentru Elveția în temeiul articolului 6 alineatul (2) litera (b) punctul (i) din Directiva 2008/68/CE din 24 septembrie 2008 privind transportul interior de mărfuri periculoase. RO - bi - CH - 1 Obiectul: transportul deșeurilor menajere care conțin mărfuri periculoase către instalațiile de eliminare a deșeurilor. Trimitere la secțiunea I.1 din anexa I la prezenta directivă: punctele 2, 4.1.10, 5.2 și 5.4. Conținutul anexei la directivă: clasificare, ambalare combinată, marcare și etichetare, documentare. Conținutul legislației naționale: normele includ dispoziții referitoare la clasificarea simplificată a deșeurilor menajere care conțin mărfuri periculoase (menajere) de către un expert recunoscut de autoritatea competentă, pentru uzul destinatarilor relevanți și al activităților de formare a conducătorilor auto. Deșeurile menajere care nu pot fi clasificate de expert pot fi transportate la un centru de prelucrare a deșeurilor în cantități mici și identificate după pachet și unitate de transport. Trimitere inițială la legislația națională: apendicele 1 punctul 1.1.3.7 din Ordonanța privind transportul rutier al mărfurilor periculoase (SDR; RS 741.621). Comentarii: aceste norme se pot aplica numai transportului de deșeuri menajere care conțin mărfuri periculoase între centrele publice de prelucrare și instalațiile de eliminare a deșeurilor. Data expirării: 1 ianuarie 2017. RO - bi - CH - 2 Obiectul: transportul retur al artificiilor. Trimitere la secțiunea I.1 din anexa I la prezenta directivă: punctele 2.1.2, 5.4. Conținutul anexei la directivă: clasificare și documentare. Conținutul legislației naționale: cu scopul de a facilita transportul retur al artificiilor cu numerele ONU 0335, 0336 și 0337 de la distribuitori la furnizori, se au în vedere exceptări cu privire la indicarea masei nete și a clasificării produsului în documentul de transport. Trimitere inițială la legislația națională: apendicele 1 punctul 1.1.3.8 din Ordonanța privind transportul rutier al mărfurilor periculoase (SDR; RS 741.621). Comentarii: verificarea detaliată a conținutului exact al fiecărui articol de produs nevândut din fiecare pachet este practic imposibilă în cazul produselor pentru vânzarea cu amănuntul. Data expirării: 1 ianuarie 2017. RO - bi - CH - 3 Obiectul: certificat de formare ADR pentru cursele efectuate în scopul transportării vehiculelor care s-au defectat, pentru cursele legate de efectuarea de reparații, pentru cursele efectuate în vederea examinării vehiculelor-cisternă/cisternelor și pentru cursele cu vehicule-cisternă efectuate de experții responsabili cu examinarea vehiculelor respective. Trimitere la secțiunea I.1 din anexa I la prezenta directivă: punctul 8.2.1. Conținutul anexei la directivă: conducătorii vehiculelor trebuie să urmeze cursuri de formare. Conținutul legislației naționale: formarea și certificatele ADR nu sunt necesare pentru cursele efectuate în scopul transportării vehiculelor care s-au defectat sau pentru curse de încercare legate de reparații, pentru cursele efectuate cu vehicule-cisternă în scopul examinării vehiculului-cisternă sau a cisternei sale și nici pentru cursele efectuate de experții responsabili cu examinarea vehiculelor-cisternă respective. Trimitere inițială la legislația națională: instrucțiunile din 30 septembrie 2008 ale Ministerului Federal al Mediului, Transporturilor, Energiei și Comunicațiilor (DETEC) referitoare la transportul rutier al mărfurilor periculoase. Comentarii: în unele cazuri, vehiculele care s-au defectat sau care sunt în reparații și vehiculele-cisternă aflate în pregătire pentru inspecția tehnică sau în verificare la momentul inspecției conțin încă mărfuri periculoase. Cerințele de la punctele 1.3 și 8.2.3 sunt încă aplicabile. Data expirării: 1 ianuarie 2017. 2. Transportul feroviar Derogări pentru Elveția în temeiul articolului 6 alineatul (2) litera (a) din Directiva 2008/68/CE din 24 septembrie 2008 privind transportul interior de mărfuri periculoase RA - a - CH - 1 Obiectul: transportul de motorină și de păcură cu numărul ONU 1202 în cisterne. Trimitere la secțiunea II.1 din anexa II la prezenta directivă: punctul 6.8. Conținutul anexei la directivă: reglementări referitoare la construcția cisternelor. Conținutul legislației naționale: sunt autorizate cisternele care nu sunt construite în conformitate cu punctul 6.8, ci în conformitate cu legislația națională, care au capacitatea mai mică sau egală cu 1 210 l și care sunt folosite la transportul păcurii sau al motorinei cu numărul ONU 1202. Trimitere inițială la legislația națională: anexa la Ordonanța DETEC din 3 decembrie 1996 referitoare la transportul feroviar și prin instalațiile de transport pe cablu al mărfurilor periculoase (RSD, RS 742.401.6) și apendicele 1, capitolul 6.14 din Ordonanța privind transportul rutier al mărfurilor periculoase (SDR, RS 741.621). Data expirării: 1 ianuarie 2017. RA - a - CH - 2 Obiectul: document de transport. Trimitere la secțiunea II.1 din anexa II la prezenta directivă: punctul 5.4.1.1.1. Conținutul anexei la directivă: informații generale care trebuie să figureze în documentul de transport. Conținutul legislației naționale: utilizarea unui termen colectiv în documentul de transport și o listă anexată care să conțină informațiile prevăzute mai sus. Trimitere inițială la legislația națională: anexa la Ordonanța DETEC din 3 decembrie 1996 referitoare la transportul feroviar și prin instalațiile de transport pe cablu al mărfurilor periculoase (RSD, RS 742.401.6). Data expirării: 1 ianuarie 2017.